कोरोना म्हामारीच्या काळांत घरांत रोपां लावपाचो छंद वाडिल्लो. खासा करून तरणाटे वनस्पतीं विशीं चड रूची दाखोवंक लागिल्ले. अमेरिकेच्या जनगणना ब्युरोच्या म्हणण्या प्रमाण, अमेरिकन लोकांनी 2019 वर्सा परस 2020 वर्सा बागकामाचेर 70 हजार कोटी रुपया चड खर्च केला. सोशल मिडियाचेर जायते समुदाय तयार जाले. वनस्पती आमकां सुखी आनी भलायकेन बरी दवरता, अशें जायत्या अभ्यासांतल्यान दिसून येता. घरगुती वनस्पतींचो फायदो विचारांत घेयात.
 कोर्टिसोल हो आमच्या लाळेंतलो ताण हार्मोन अशें उत्तर कॅरोलिना राज्य विद्यापीठाची बागायती विज्ञानाची सहाय्यक प्राध्यापिका मेलिंडा नाथ सांगता. आमी जेन्ना वनस्पतीं भोंवतणी रावतात तेन्ना तो उणो जाता. हॉस्पिटलांत वाट पळोवपी लोकां मुखार जेन्ना खऱ्या वनस्पतीचो वा सैमाचो फोटो हाडटात तेन्ना तांचो ताण उणो जाता, अशें एका अभ्यासांत दिसून आयलें.
 पाचव्याचाराक लागून भुरग्यां सयत मनशां मदीं एकाग्रताय सुदारता अशें दिसून आयलां. वर्गांत पाचवी वणत वा बाग आसल्यार भुरगीं अभ्यासा कडेन चड लक्ष दितात. मेलिंडा नाथ म्हणटा, म्हज्या घरांत 50- 60 झाडां आसात. विद्यापिठाच्या कार्यालयांत 45 झाडां आसात. वनस्पतींच्या सान्निध्यांत खंयच्याय कामाक चड मन लागता. ते दुयेंत मनशांक खूब बेगीन बरें करतात. संशोधन पत्रांत सांगिल्ले प्रमाण, वनस्पत रोग, जखम वा शस्त्रक्रिया बेगीन बरी जातात. हॉस्पिटलांत दाखल जाल्ल्यांक झाडां पळोवंक मेळ्ळी तर ताची स्थिती रोखडीच सुदारली. तांकां हॉस्पिटलांत रावपाचो वेळ उणो आशिल्लो आनी ग्रीनहाउस पळोवंक नाशिल्ल्या लोकां परस तांकां वेदना निवारक वखदां उणीं जाय आशिल्लीं.
 अमेरिकन हॉर्टिकल्चरल थेरपी असोसिएशनाचे आदले अध्यक्ष डेरिक स्टोव्हल म्हणटात, फकत वनस्पत पळयल्यार जायते फायदे आसात. एका प्रयोगांत कांय घरगुती वनस्पती आशिल्ले कुडींत धा मिनटां रावपी लोक वनस्पत नाशिल्ले कुडींतल्या लोकां परस चड खोशी आसता. एका संशोधनांत जांबळी आनी पाचवी वनस्पत नकारात्मक भावना उणी करपाक चड प्रभावी आशिल्ल्याचें दिसून आयलें. वनस्पतीं भोंवतणी आसप हें समाधान आनी आत्मविस्वास हांचे कडेनय संबंदीत आसता.
 रटगर्स विद्यापिठाच्या बागायती उपचार कार्यावळीचो संचालक गॅरी आल्टमन म्हणटा, पाचव्याचार वातावरणाक लागून भंय आनी चिंता उणी जाता. राग शांत जाता. महामारी लॉकडावनाच्या काळांत बल्गेरियांतल्या एका अभ्यासांत घरांतल्यो वनस्पती वा बाग आशिल्ल्या लोकांक ताण आनी उदासीनताय हेर लोकां परस उणी आशिल्ल्याचें दिसून आयलां. वनस्पतींनी चड काळ एकाच सुवातेर आसतना लेगीत भायल्या वाठाराची जाणविकाय निर्माण जाता, अशें अभ्यासाचे लेखक सांगतात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 